पाएं अपने शहर की ताज़ा ख़बरें और फ्री ई-पेपरडाउनलोड करें
थाना बहाववाला पुलिस ने गांव कुलार निवासी दंपति को अगवा कर गुप्त हिरासत में रखने के आरोप में उसके पिता, दादा सहित दर्जनभर लोगों के खिलाफ मामला दर्ज किया है। मामले की जांच एसआई दविंदर सिंह कर रहे हैं। पुलिस के अनुसार गांव कुलार निवासी प्रेम कुमार पुत्र बनवारी लाल ने मामला दर्ज करवाया कि 28 अप्रैल को उसके दोस्त संजय कुमार व उसकी पत्नी किरणा को संजय के पिता बलराम अपने साथियों सहित उठाकर ले गए और गलत तरीके से उन्हें गुप्त हिरासत में रखा हुआ है।
प्रेम कुमार ने आरोप लगाए हैं कि संजय ने किरणा के साथ लव मैरिज की है। जिसके चलते संजय के पिता बलराम उनकी लव मैरिज से खुश नहीं था। इसीलिए बलराम ने अपने पिता दलीप नाथ, भाई सुरेंद्र नाथ, हरियाणा के सिरसा क्षेत्र के गांव खेरोके निवासी खजान नाथ, प्रकाश नाथ व कुछ अज्ञात लोगों सहित मिलकर उन्हें अगवाकर कहीं रखा हुआ है। पुलिस ने प्रेम कुमार के बयानों पर उक्त लोगों के खिलाफ केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn